Ο **Γυμναστικός Σύλλογος Περιστερίου** είναι ελληνικός αθλητικός σύλλογος που δραστηριοποιείται στην περιοχή του Περιστερίου, στην Αθήνα, όπου και βρίσκονται οι έδρες των τμημάτων του. Ιδρύθηκε στις 22 Οκτωβρίου 1971 από τον Πλούταρχο Βυλλιώτη. Έμβλημά του είναι το πτηνό Περιστέρι και αγωνίζεται με χρώματα το μπλε και το κίτρινο. Διατηρεί τμήματα ανδρικής και γυναικείας καλαθοσφαίρισης, ανδρικής και γυναικείας υδατοσφαίρισης, καθώς και κλασικής και συγχρονισμένης κολύμβησης.

Τμήμα καλαθοσφαίρισης ανδρών
----------------------------

Κύριο λήμμα: Γ.Σ. Περιστερίου (καλαθοσφαίριση ανδρών)
Το τμήμα καλαθοσφαίρισης ανδρών του Γ.Σ. Περιστερίου ιδρύθηκε το 1971.

### Ιστορική αναδρομή

Το 1989 η ομάδα του Περιστερίου αγωνίστηκε για πρώτη φορά στην Α1 κατηγορία σε συνδυασμό με τη χρήση του γηπέδου «Ανδρέας Παπανδρέου» που είναι και η έδρα του συλλόγου. Οι 7 συμμετοχές στο Κύπελλο Κόρατς (1992, 1993, 1994, 1995, 1997, 1998 και 2000) την επόμενη δεκαετία ήταν η επιβράβευση και η απόδειξη της οργανωμένης λειτουργίας της ομάδας που πλέον είχε ταυτιστεί με το δήμο του Περιστερίου.

Το 2001 ήταν κορυφαία στιγμή για το Γ.Σ. Περιστερίου καθώς ισοβάθμησε στην πρώτη θέση του πρωταθλήματος στην κανονική περίοδο και για 5 πόντους παθητικό αναδείχθηκε δεύτερο. Στα πλέι οφς κατατάχθηκε στην τρίτη θέση κερδίζοντας το δικαίωμα να αγωνιστεί στην Ευρωλίγκα. Το 2003 αγωνίστηκε στο Champions Cup και το 2004 στη Fiba Europe League.

Το 2004 λόγω οικονομικών δυσλειτουργειών ο Γ.Σ. Περιστερίου υποβιβάστηκε στη Β΄ Εθνική. Τη σεζόν 2007-2008 επέστρεψε στην Α2 κατηγορία έχοντας κατακτήσει το πρωτάθλημα της Β΄Εθνικής την προηγούμενη χρονιά.

### Τμήματα υποδομής

Η εφηβική ομάδα του Περιστερίου έχει αναδειχθεί 2 φορές Πρωταθλήτρια Ελλάδας, το 1986 και το 1997, ενώ η ομάδα παίδων του συλλόγου κατέκτησε το Πρωτάθλημα Ελλάδος το 1983.

Τμήμα καλαθοσφαίρισης γυναικών
------------------------------

Κύριο λήμμα: Γ.Σ. Περιστερίου (καλαθοσφαίριση γυναικών)
Το τμήμα καλαθοσφαίρισης γυναικών του Γ.Σ. Περιστερίου ιδρύθηκε το 1995.

### Ιστορική αναδρομή

Το τμήμα γυναικείας καλαθοσφαίρισης του συλλόγου ιδρύθηκε το 1995 και αγωνίστηκε για πρώτη φορά στη Β' Κατηγορία Γυναικών της Ε.Σ.Κ.Α. κατά την περίοδο 1997-98. Τη χρονιά 1999-00 αναδείχθηκε Πρωταθλήτρια της Α' Κατηγορίας λαμβάνοντας το δικαίωμα συμμετοχής στις εθνικές κατηγορίες.

Κατά την παρθενική της περίοδο στη Β΄ Εθνική (η οποία πλέον δεν υφίσταται), 2000-01, η ομάδα του Περιστερίου τερμάτισε στην κορυφή του βαθμολογικού πίνακα πετυχαίνοντας την άνοδο στην αμέσως ανώτερη κατηγορία.

Κατά την αγωνιστική περίοδο 2001-02, στα πλαίσια της Α2 Εθνικής, ο σύλλογος ολοκλήρωσε τις αγωνιστικές του υποχρεώσεις στην 6η θέση της τελικής βαθμολογίας. Την ίδια χρονιά πραγματοποίησε το ντεμπούτο του στο Κύπελλο Ελλάδος. Την περίοδο 2002-03 στην τελική βαθμολογία το Περιστέρι εξασφάλισε την 3η θέση κάτι που οδήγησε την ομάδα στην κορυφαία κατηγορία της ελληνικής γυναικείας καλαθοσφαίρισης.

Η παραμονή της ομάδα στην Α1 Εθνική υπήρξε βραχύβια, καθώς η λήξη της περιόδου 2003-04 βρήκε την ομάδα στην προτελευταία θέση της βαθμολογίας μόλις 4 νίκες στο ενεργητικό της. Επιστρέφοντας στην Α2 Εθνική η ομάδα τερμάτισε το 2004-05 στην 9η θέση του ομίλου της παραμένοντας στην κατηγορία. Ωστόσο δεν είχε την ίδια τύχη την περίοδο 2005-06 οπότε και βρέθηκε στην προτελευταία θέση της τελικής βαθμολογίας με μόλις 3 νίκες συγκομιδή.

Έκτοτε ο σύλλογος συμμετέχει στο Πρωτάθλημα της Α' Κατηγορίας Γυναικών που διοργανώνει η Ε.Σ.Κ.Α.

Πρόσφατα, τη χρονιά 2008-09 κατέκτησε το Κύπελλο Γυναικών Ε.Σ.Κ.Α. Κατά την αγωνιστική περίοδο, 2009-10, η ομάδα του περιστερίου κατετάγη 3η στην τελική βαθμολογία. Την επόμενη χρονιά, 2010-11, βρέθηκε μία θέση χαμηλότερα μετά τη διαδικασία των play-off. Κατά την περίοδο 2011-12 τερμάτισε πρώτη την κανονική περίοδο, ωστόσο έχασε την άνοδο στα play-off από το Γ.Σ. Αγίας Παρασκευής τερματίζοντας στη 2η θέση.

#### Πρόσφατες περίοδοι στην Ε.Σ.Κ.Α. (2008-2012)

Την αγωνιστική περίοδο 2008-09 η ομάδα των Δυτικών Προαστείων ήταν μία από τις 12 που έλαβαν μέρος στο Πρωτάθλημα της Α' Κατηγορίας Γυναικών που διοργάνωσε η Ε.Σ.Κ. Αττικής. Έχοντας συλλέξει 38 βαθμούς, μετά τη λήξη της κανονικής περιόδου βρέθηκε στην 4η θέση της βαθμολογικής κατάταξης, λαμβάνοντας το δικαίωμα συμμετοχής στα Play-offs. Εκεί κλήθηκε να αντιμετωπίσει αρχικά τη μετέπειτα Πρωταθλήτρια Παιανία της Γιασεμί Σαμαντούρα, απέναντι στην οποία είχε μία νίκη και μία ήττα. Ανάμεσα στις δύο ομάδες διεξήχθησαν δύο παιχνίδια προτού φτάσει κάποια στις τρεις νίκες σύνολο, στα οποία το Περιστέρι γνώρισε την ήττα αρχικά με 63-60  και ακολούθως με 56-52 στην παράταση (49-49 κανονική διάρκεια). Στο τελευταίο παιχνίδι της χρονιάς, η ομάδα του Κολτσίδα επικράτησε υπέρ του Ιωνικού Νέας Φιλαδέλφειας με σκορ 37-60, κλείνοντας οριστικά την 3η θέση για τη χρονιά αυτή.

Στη διάρκεια της χρονιάς αυτής, εκτός από το Πρωτάθλημα το Περιστέρι συμμετείχε και στο Κύπελλο Γυναικών της Ε.Σ.Κ.Α. Έχοντας φτάσει επιτυχώς στους Ημιτελικούς, πέρασε επιτυχώς το εμπόδιο του Ιωνικού Νέας Φιλαδέλφειας, παρόλο που η δεύτερη είχε επικρατήσει της αντιπάλου της και στα δύο παιχνίδια της κανονικής περιόδου του Πρωταθλήματος. Διατηρώντας τον έλεγχο σε ολόκληρο το ματς στο Κλειστό Γυμναστήριο των Μελισσίων, το Περιστέρι προκρίθηκε στον Τελικό με σκορ 69-49. Εκεί αντιμετώπισε το Θριάμβο Αθηνών, ομάδα τότε της Β' Κατηγορίας, τον οποίο κατάφερε και νίκησε δύσκολα στην παράταση με σκορ 74-62 (58-58 κανονική διάρκεια). Αρχηγός της Κυπελλούχου ομάδας ήταν η Λαμπρινή Τουμπογιάννη, πρώτη σκόρερ του Περιστερίου η Ιωάννα Αντωνογιαννάκη, πρώτη σκόρερ του Αγώνα ήταν η παίκτρια της ηττημένης ομάδας, Βιβή Αγγελίδη, ενώ δεν αποδόθηκε επισήμως τίτλος πολυτιμότερης παίκτριας (M.V.P.) 

Την επόμενη χρονιά, 2010-11, η ομάδα του Περιστερίου πραγματοποίησε υψηλού επιπέδου πορεία, κλείνοντας την κανονική περίοδο με 17 νίκες και 5 ήττες, έχοντας τοποθετηθεί στην 4η θέση του βαθμολογικού πίνακα. Στη διαδικασία των Play-offs που ακολούθησε, το Περιστέρι διασταυρώθηκε με τον πρωτοπόρο της κανονικής περιόδου, Άγιο Ελευθέριο, απέναντι στον οποίο είχε μία νίκη και μία ήττα. Επιζητώντας τις τρεις νίκες σύνολο, ο Άγιος Ελευθέριος έλαβε αρχικά το πλεονέκτημα, νικώντας με σκορ 56-47. Εντούτοις στην έδρα του, το Περιστέρι ισοφάρισε τη σειρά, ανανεώνοντας το ραντεβού των δύο ομάδων για τρίτο παιχνίδι. Εκεί το Περιστέρι, αν και δεν ήταν το φαβορί στην αρχή της διαδικασίας, κατάφερε να νικήσει εκτός έδρας με διαφορά ενός πόντου, 46-47, με αποτέλεσμα να λάβει το εισιτήριο για την τελική φάση. Επόμενος αντίπαλος του Περιστερίου στάθηκε η Αγία Παρασκευή, με τις δύο ομάδες να διαθέτουν επίσης από μία νίκη και μία ήττα. Αρχικά η δεύτερη κατάφερε να νικήσει εκτός έδρας με 43-54 παίρνοντας σαφές προβάδισμα για τον τίτλο και την άνοδο στην Α2 Εθνική. Η σειρά τελείωσε στο επόμενο παιχνίδι, στο οποίο επικράτησε ξανά η Αγία Παρασκευή με σκορ 56-54, αφήνοντας το Περιστέρι στην ίδια κατηγορία και για την επόμενη χρονιά.

Η αγωνιστική περίοδος 2011-12, αν και πετυχημένη αγωνιστικά για το Περιστέρι, έκρυβε μια μεγάλη απογοήτευση για την ομάδα που, αν και μεγάλο φαβορί για την άνοδο στην Α2 Εθνική, έχασε σε παιχνίδι εντός έδρας και για ένα καλάθι τη σχετική ευκαιρία. Συγκεκριμένα, με νέο προπονητή τον Αντώνη Παπαδέλο, κατάφερε να τερματίσει στην κορυφή της βαθμολογίας μετά τη λήξη της κανονικής περιόδου, με απολογισμό 21 νίκες και 1 ήττα, απέναντι σε 11 αντιπάλους. Στη διαδικασία των Play-offs, όχι χωρίς δυσκολία, πήρε από το πρώτο ματς τη μία νίκη που χρειαζόταν κόντρα στον Α.Ο. Ζωγράφου με σκορ 46-38, περνώντας έτσι στη σειρά των Τελικών. Εκεί, κλήθηκε να αντιμετωπίσει τα Μελίσσια, απέναντι στα οποία είχαν από την κανονική περίοδο 1 νίκη και 1 ήττα, με τον τίτλο να κρίνεται στις 3 νίκες. Η σειρά αποδείχθηκε εξαιρετικά επεισοδιακή, με την αρχή να γίνεται στην έδρα του Περιστερίου, την οποία «έσπασαν» αρχικά τα Μελίσσια με σκορ 63-61. Κατόπιν, ενώ τα Μελίσσια θα μπορούσαν να είχαν σφραγίσει τον τίτλο στην έδρα τους, γνώρισαν την ήττα από το Περιστέρι με σκορ 49-54, με τη σειρά να πηγαίνει σε τρίτο παιχνίδι. Σε αυτό διαδραματίστηκε τρίτο συνεχόμενο «σπάσιμο» έδρας (49-51), με τα Μελίσσια να κατακτούν τελικά τον τίτλο και την άνοδο, αφήνοντας πολύ πικρή γεύση στους συντελεστές της ομάδας του Περιστερίου.

#### Νταμπλ και σύντομη παραμονή στην Α2 Εθνική (2012-2014)

|  |  |  |
| --- | --- | --- |
| **Roster 2012-13 00(Κατάκτηση Νταμπλ Ε.Σ.Κ.Α.)**:

|  |  |
| --- | --- |
| 
* Νίκη Κοντοέ (2/1993)
* Βάσω Τσαρούχα (1/1982)
* Ιωάννα Κελλάρη (2-3/1986)
* Ανδριάννα Χαϊκάλη (3-4/1979)
* Λούση Ζουρνή (4-5/1984)
* Κατερίνα Σερέτη (2-3/1982)
* Σοφία Μουστάκα (1/1987)

 | 
* Ντένια Μάργαρη (5/1984)
* Ναταλία Λαγού (2-3/1994)
* Αθανασία Μπακαλέξη (4-5/1981)
* Άννα Χιώτη (5/1992)
* Γιωργία Χαραλαμπάκη (3-4/1988)
* Άντζελα Νάου (1/1997)

 |

 |
| **Τεχνικό Επιτελείο 2012-13**: 
* Προπονητής: Αντώνης Παπαδέλος
* Γυμναστής: Νίκος Γλεντής
* Έφορος: Γεώργιος Νάος
* Υπεύθυνος Τμήματος: Βαγγέλης Παύλου
 |

Η αγωνιστική περίοδος 2012-13 υπήρξε αξιοσημείωτη για τη μέχρι σήμερα πορεία του συλλόγου, καθώς πέτυχε την κατάκτηση ενός ντάμπλ: συγκεκριμένα κατέκτησε αήττητος τόσο το Πρωτάθλημα Α' Κατηγορίας όσο και το Κύπελλο Γυναικών της Ε.Σ.Κ. Αττικής.

Αρχικά τερμάτισε στην κορυφή της βαθμολογικής κατάταξης της κανονικής περιόδου, με 22 νικηφόρα αποτελέσματα στη συγκομιδή του, μπαίνοντας στα Play-offs ως ακλόνητο φαβορί για την άνοδο στην Α2 Εθνική Κατηγορία. Εκεί αντιμετώπισε αρχικά τον Άρη Πετρούπολης (σειρά 2-0 υπέρ του Περιστερίου), παίρνοντας αμέσως τη μία νίκη που χρειαζόταν για να προχωρήσει, με σκορ 49-33. Στη συνέχεια διασταυρώθηκε με τον Α.Ο. Ζωγράφου (σειρά 2-0 υπέρ του Περιστερίου). Μετά από ένα αγωνιώδες παιχνίδι η ομάδα του Παπαδέλου επικράτησε με 54-47 στην παράταση (43-43 κανονικός χρόνος), παίρνοντας το εισιτήριο για την Α2 Εθνική Κατηγορία χωρίς καμία ήττα στο παθητικό του.

Λίγο πριν την κατάκτηση του Πρωταθλήματος το Περιστέρι προκρίθηκε στον Τελικό του Κυπέλλου Γυναικών της Ε.Σ.Κ.Α. έχοντας αποκλείσει στη σειρά τις ομάδες: Α.Ο. Πεύκης (44-52), Γ.Σ. Ηλιούπολης (27-50) και Α.Ε.Σ. Γαλατσίου (41-50). Στον τελικό, που διεξήχθη στις 15 Μαρτίου 2013, κλήθηκε να αντιμετωπίσει τον Προμηθέα Χαλανδρίου τον οποίον καθοδηγούσαν οι προπονητές Μάνος Μανουσάκης και Θάνος Νίκλας. Το Περιστέρι τελικά επικράτησε με σκορ 58-46, κατακτώντας το τρόπαιο για δεύτερη φορά στην ιστορία του. Πρώτη σκόρερ του Περιστερίου (11 πόντοι) και πολυτιμότερη παίκτρια του αγώνα (M.V.P.) αναδείχθηκε η Ιωάννα Κελλάρη.

Τον Ιούλιο του 2013 την τεχνικη ηγεσία της ομάδας ανέλαβε ο Νίκος Κόμης, προκειμένου να την καθοδηγήσει στη νέα της προσπάθεια στην Α2 Εθνική. Η ομάδα τοποθετήθηκε στον Όμιλο Νότου, όπου κλήθηκε να αντιμετωπίσει σε διπλούς αγώνες 11 αντιπάλους. Η συγκομιδή της υπήρξε, εν τέλει, φτωχή καθώς μάζεψε μόλις 4 νίκες σε 22 αγώνες. Κατά συνέπεια βρέθηκε στην 11η και προτελευταία θέση της τελικής βαθμολογικής κατάταξης, με άμεσο αποτέλεσμα την επιστροφή της στο οικείο της Τοπικό Πρωτάθλημα. Την ίδια χρονιά, το Περιστέρι συμμετείχε σε δύο αγώνες στα πλαίσια της Α' Φάσης του Κυπέλλου Ελλάδος. Στον πρώτο απέκλεισε με σκορ 65-35 την Ολυμπιάδα Άσσου-Λέχαιου. Στο δεύτερο τερματίστηκε η πορεία του στη διοργάνωση, εφόσον ηττήθηκε με το ευρύ 27-66 από το Σπόρτιγκ Αθηνών.

### Διακεκριμένες καλαθοσφαιρίστριες

* Ιωάννα Αντωνογιαννάκη
* Μαλαματένια Καρασταμάτη
* Αυγουστίνα Ρούσσου
* Λαμπρινή Τουμπογιάννη

### Προπονητές

* Άννα Ματσούλη (? - ?)
* Γιώργος Κολτσίδας (πριν το 2007 - Μάρτιος 2011)
* Αντώνης Παπαδέλος (Μάρτιος 2011 - Ιούλιος 2013)
* Νίκος Κόμης (Ιούλιος 2013 - σήμερα)

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Γ.Σ. Περιστερίου λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής.

Στο θεσμό του Κυπέλλου Γυναικών Ε.Σ.Κ.Α. το Περιστέρι έχει προκριθεί στο Μεγάλο Τελικό. Για να το πετύχει απέκλεισε στους Ημιτελικούς την Α.Ε.Ν. Κηφισιάς με σκορ 83-81. Προκειμένου να κατακτήσει εκ νέου το τρόπαιο θα πρέπει να ξεπεράσει για δεύτερη φορά το εμπόδιο του Προμηθέα Χαλανδρίου.

Έδρα του συλλόγου είναι το Κλειστό Γυμναστήριο Περιστερίου «Ανδρέας Παπανδρεόυ», χωρητικότητας 4.000 θεατών. Πρόεδρος του διοικητικού συμβουλίου είναι ο Ιωσήφ Ξυπνητός, γενικός αρχηγός ο Δημήτρης Σπαθούλας και υπεύθυνος του τμήματος ο Γιώργος Νάος. Καθήκοντα πρώτου προπονητή διατηρεί από τον Ιούλιο του 2013 ο Νίκος Κόμης.

  


| Γ.Σ. Περιστερίου - Roster 2014-15 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Μαρία Βε | 5 |  | 185 cm |
|  |  | Ιωάννα Βουδούρη |  |  |  |
|  |  | Ελένη Βουκελάτου | 3 |  | 175 cm |
|  |  | Σοφία Γαβαλά | 1 |  | 170 cm |
|  |  | Εύα Εμμανουήλ |  |  |  |
|  |  | Ευαγγελία Θεοδωρακοπούλου |  |  |  |
|  |  | Ανέτα Καραμπάτσου |  |  |  |
|  |  | Νίκη Κοντοέ | 2 |  |  |
|  |  | Στέλλα Λιναρά |  |  |  |
|  |  | Ελευθερία Μπότση | 2-3 |  | 170 cm |
|  |  | Μαρίνα Νικολάου |  |  |  |
|  |  | Κωνσταντίνα Πατσιαρίκα | 3-4 |  | 175 cm |
|  |  | Άννα Πισιμίση |  |  |  |
|  |  | Έλενα Σελούλη | 4-5 |  | 180 cm |
|  |  | Στέλλα Τσιοπούλου | 3-4 |  | 184 cm |
|  |  | Ειρήνη Φρέρη | 3-4 |  |  |

|  |
| --- |
| Προπονητής: Νίκος Κόμης  |
|  |
| *Ενημέρωση: 21 Δεκεμβρίου 2014* |

Τμήμα υδατοσφαίρισης ανδρών
---------------------------

Το λογότυπο του τμήματος υδατοσφαίρισης Γ.Σ. Περιστερίου από τον Δεκέμβριο του 2016 έως τώρα.
### Ιστορική αναδρομή

Κατά την αγωνιστική περίοδο 2013-14 ο Γ.Σ. Περιστερίου έλαβε μέρος στο Πρωτάθλημα της Β' Εθνικής Κατηγορίας που διοργανώνει η Κολυμβητική Ομοσπονδία Ελλάδος. Μετά την ολοκλήρωση της Β' Προκριματικής Φάσης, κατετάγη πρώτος στον Δ' Όμιλο με 12 βαθμούς σε 4 αγώνες. Σαν αποτέλεσμα πέρασε επιτυχώς στην Τελική Φάση όπου διασταυρώθηκαν οι πρώτοι και δεύτεροι σύλλογοι των τεσσάρων Ομίλων προκειμένου να προκύψει η τελική κατάταξη. Σε αυτή κατέλαβε τελικά την 8η και τελευταία θέση, αποτυγχάνοντας να ανέλθει στην Α2 Εθνική Κατηγορία.

Έδρα του τμήματος είναι το Δημοτικό Κολυμβητήριο Περιστερίου χωρητικότητας 2000 θεατών.

Το 2019 κατάφερε και προκρίθηκε στο φάιναλ φορ του κυπέλλου Ελλάδος αλλά έχασε από τη Βουλιαγμένη στον ημιτελικό.

Την σεζόν 2019–20 κατέκτησε την άνοδο μαζί με την ΑΕΚ για την Α1 της επομένης σεζόν ενώ έφτασε στη δεύτερη συνεχόμενη συμμετοχή σε φάιναλ φορ του κυπέλλου χάνοντας όμως από τον Εθνικό. 

Το 2018–19 αγωνίζεται για πρώτη φορά στην Α1 αλλά θα υποβιβαστεί, το 2020–21 θα τερματίσει τέταρτο ανάμεσα σε 14 ομάδες ενώ το 2021–22 στην ένατη θέση ανάμεσα σε 16 ομάδες.

Τμήμα υδατοσφαίρισης γυναικών
-----------------------------

### Ιστορική αναδρομή

Τον Ιανουάριο του 2013 ο σύλλογος του Περιστερίου προχώρησε στη δημιουργία για πρώτη φορά ακαδημιών υδατοσφαίρισης για νεαρές αθλήτριες. Ενάμιση χρόνο μετά, στα τέλη φθινοπώρου του 2014, ανακοινώθηκε η δημιουργία γυναικείου αγωνιστικού τμήματος. Το πρώτο αυτό τμήμα έχει χαμηλό μέσο όρο ηλικίας και διαθέτει ως κορμό τις αθλήτριες της ακαδημίας.

Έδρα του τμήματος είναι το Δημοτικό Κολυμβητήριο Περιστερίου. Καθήκοντα πρώτου προπονητή της γυναικείας ομάδας διατηρεί ο Άκης Κούγκουλης.

Το γυναικείο τμήμα πραγματοποίησε την παρθενική συμμετοχή στην Α1 την περίοδο 2022–23.

Οι κορασίδες στο πρωτάθλημα του 2003 το έτος 2018 έλαβαν την 8η θέση και οι μινι κορασίδες την 6η θέση!

### Διακρίσεις

* **Β΄ Εθνική** (επίπεδο 3)
	+ **Νικητές (1):** **2019**

Παραπομπές
----------

1. ↑  «Πρωταθλητές Εφήβων» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.Σ.Κ.Α.
2. ↑  «Πρωταθλητές Παίδων» Αρχειοθετήθηκε 2008-11-03 στο Wayback Machine. πληροφορίες στον επίσημο ιστότοπο της Ε.Σ.Κ.Α.
3. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Σ.Κ.Α.
4. ↑  «Πρωταθλητές Β' Εθνικής Γυναικών» Αρχειοθετήθηκε 2014-03-09 στο Wayback Machine. πληροφορίες στον επίσημο ιστότοπο της Ε.Σ.Κ.Α.
5. 1 2 3 4 5 6  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ε.Ο.Κ.
6. ↑  «Κύπελλο Γυναικών 2001-02» Αρχειοθετήθηκε 2012-11-11 στο Wayback Machine. πληροφορίες στον επίσημο ιστότοπο της Ε.Σ.Κ.Α.
7. ↑  «Κυπελλούχος το Περιστέρι!», άρθρο στον ιστότοπο WePlayBall.gr, 16 Μαρτίου 2009.
8. ↑  «Επέστρεψε στην Α2 η Αγία!», άρθρο στον ιστότοπο WePlayBall.gr, 14 Απριλίου 2011.
9. ↑  «Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 27 Μαρτίου 2011.
10. ↑  «Άνοδος για τα Μελίσσια!» Αρχειοθετήθηκε 2012-04-11 στο Wayback Machine. άρθρο στον ιστότοπο BasketNet.gr, 7 Απριλίου 2012.
11. ↑  «Αποτελέσματα Α’ ΕΣΚΑ: Στην Α2 τα Μελίσσια με γύρο θριάμβου στο Περιστέρι!», άρθρο στον ιστότοπο WePlayBall.gr, 8 Απριλίου 2012.
12. ↑  «Άνοδος για τα Μελίσσια!»[*νεκρός σύνδεσμος*], άρθρο στον ιστότοπο BasketNet.gr, 7 Απριλίου 2012.
13. 1 2  Αποτελέσματα Α ΕΣΚΑ: Η Δάφνη το ντέρμπι, αρχίζουν τα πλέι οφ!, άρθρο στον ιστότοπο WePlayBall.gr, 23 Μαρτίου 2009.
14. ↑  Playoffs ΕΣΚΑ: Μίλησαν οι έδρες, άρθρο στον ιστότοπο WePlayBall.gr, 29 Μαρτίου 2009.
15. ↑  Play Off ΕΣΚΑ: Στον τελικό η Παιανία, ισοφάρισε η Δάφνη!, άρθρο στον ιστότοπο WePlayBall.gr, 2 Απριλίου 2009.
16. ↑  Play Off Α ΕΣΚΑ: Τρίτη θέση για το Περιστέρι, άρθρο στον ιστότοπο WePlayBall.gr, 9 Απριλίου 2009.
17. 1 2  «Ημιτελικοί Κυπέλλου ΕΣΚΑ», άρθρο στον ιστότοπο WePlayBall.gr, 14 Μαρτίου 2009.
18. 1 2 3  «Κυπελλούχος το Περιστέρι!», άρθρο στον ιστότοπο WePlayBall.gr, 15 Μαρτίου 2009.
19. ↑  «Ρεπορτάζ τελικoύ κυπέλλου ΕΣΚΑ μεταξύ Γ.Σ Περιστερίου- Θρίαμβος», άρθρο στον ιστότοπο του περιοδικού Womba, 16 Μαρτίου 2009.
20. 1 2  «Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 28 Μαρτίου 2011.
21. ↑  «Α ΕΣΚΑ PLAY OFF: Προβάδισμα για ΜΕΛΑΣ και Μελίσσια!», άρθρο στον ιστότοπο WePlayBall.gr, 1 Απριλίου 2011.
22. ↑  «Α ΕΣΚΑ PLAY OFF: Ισοφάρισε το Περιστέρι», άρθρο στον ιστότοπο WePlayBall.gr, 3 Απριλίου 2011.
23. ↑  «Α ΕΣΚΑ PLAY OFF: Το Περιστέρι στον τελικό!», άρθρο στον ιστότοπο WePlayBall.gr, 6 Απριλίου 2011.
24. ↑  «Α ΕΣΚΑ PLAY OFF: Η Αγία μια νίκη μακριά από την Α2!», άρθρο στον ιστότοπο WePlayBall.gr, 10 Απριλίου 2011.
25. ↑  «Προβάδισμα για Αγία Παρασκευή»[*νεκρός σύνδεσμος*], άρθρο στον ιστότοπο SuperBasket.gr, 11 Απριλίου 2011.
26. ↑  «Στην Α2 η Αγ. Παρασκευή» Αρχειοθετήθηκε 2011-06-14 στο Wayback Machine. άρθρο στον ιστότοπο SuperBasket.gr, 14 Απριλίου 2011.
27. 1 2 3  «Ο Αντώνης Παπαδέλος συνεχίζει στο Περιστέρι»[*νεκρός σύνδεσμος*], άρθρο στον ιστότοπο PeristeriNews.gr, 26 Ιουνίου 2011.
28. ↑  «Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 18 Μαρτίου 2012.
29. ↑  «Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 18 Μαρτίου 2012.
30. 1 2  «Αποτελέσματα Α’ ΕΣΚΑ: «Μπρέικ» και μισός τίτλος για τα Μελίσσια!», άρθρο στον ιστότοπο WePlayBall.gr, 1 Απριλίου 2012.
31. ↑  «Αποτελέσματα Πλέι Οφ A' ΕΣΚΑ: Το Περιστέρι είναι εδώ, σε τρίτο παιχνίδι ο τίτλος!», άρθρο στον ιστότοπο WePlayBall.gr, 5 Απριλίου 2012.
32. ↑  «Αποτελέσματα Α’ ΕΣΚΑ: Στην Α2 τα Μελίσσια με γύρο θριάμβου στο Περιστέρι!», άρθρο στον ιστότοπο WePlayBall.gr, 8 Απριλίου 2012.
33. 1 2  «Αποτελέσματα Πλέι Οφ Α' ΕΣΚΑ: Αήττητο στην Α2 το Περιστέρι!», άρθρο στον ιστότοπο WePlayBall.gr, 22 Απριλίου 2013.
34. ↑  «Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013.
35. ↑  «Αποτελέσματα Πλέι Οφ Α' ΕΣΚΑ: "Μπρέικ" του Ζωγράφου στο Χαλάνδρι, στον τελικό το Περιστέρι!», άρθρο στον ιστότοπο WePlayBall.gr, 12 Απριλίου 2013.
36. 1 2 3  «Αφιέρωμα στον Τελικό του Κυπέλλου της ΕΣΚΑ...» Αρχειοθετήθηκε 2017-10-06 στο Wayback Machine. άρθρο στον ιστότοπο WomenSports.gr, 13 Μαρτίου 2013.
37. ↑  «Το Περιστέρι Κυπελλούχος ΕΣΚΑ»[*νεκρός σύνδεσμος*], άρθρο στον ιστότοπο BasketNet.gr, 16 Μαρτίου 2013.
38. ↑  «ΕΣΚΑ Γυναικών: Κυπελλούχος το Περιστέρι», άρθρο στον ιστότοπο OnSports.gr, 16 Μαρτίου 2013.
39. 1 2 3 4  «Νέος προπονητής στο Περιστέρι ο Κόμης!», άρθρο στον ιστότοπο WePlayBall.gr, 2 Ιουλίου 2013.
40. ↑  «Τερψιθέα και Παναθλητικός στην Α1», άρθρο στον ιστότοπο Sport24.gr, 13 Απριλίου 2014.
41. ↑  «Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014.
42. ↑  «Πρεμιέρα στο Κύπελλο των Γυναικών» Αρχειοθετήθηκε 2013-09-26 στο Wayback Machine. άρθρο στον ιστότοπο SentraGoal.gr, 22 Σεπτεμβρίου 2013.
43. ↑  ««Γάζωσε» ο Σπόρτιγκ στο …Σαλούν το Περιστέρι 66-27» Αρχειοθετήθηκε 2016-03-04 στο Wayback Machine. άρθρο στον ιστότοπο SportsHero.gr, 2 Οκτωβρίου 2013.
44. ↑  «Εύκολη πρόκριση για το Σπόρτιγκ», άρθρο στον ιστότοπο BasketBlog.gr, 2 Οκτωβρίου 2013.
45. ↑  «Η Α' ΕΣΚΑ μπορεί να φτάσει και τα 2.00 μέτρα!», άρθρο στον ιστότοπο του περιοδικού Womba, 22 Οκτωβρίου 2007.
46. ↑  «Κύπελλο ΕΣΚΑ: Στον τελικό το Περιστέρι!», άρθρο στον ιστότοπο WePlayBall.gr, 12 Δεκεμβρίου 2014.
47. ↑  «Κύπελλο ΕΣΚΑ: Στον τελικό ο Προμηθέας δια χειρός Τριμέρη!», άρθρο στον ιστότοπο WePlayBall.gr, 19 Δεκεμβρίου 2014.
48. ↑  Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr.
49. 1 2 3  «Οι 8 της Τελικής Φάσης στη Β' Εθνική» Αρχειοθετήθηκε 2014-07-26 στο Wayback Machine. άρθρο στον ιστότοπο WaterPoloNews.gr, 21 Ιουλίου 2014.
50. ↑  «Το Σήκωσε ο Ν.Ο. Ρεθύμνου» Αρχειοθετήθηκε 2014-08-06 στο Wayback Machine. άρθρο στον ιστότοπο WaterPoloNews.gr, 4 Αυγούστου 2014.
51. 1 2 3  «Επίσημη παρουσίαση για το Περιστέρι» Αρχειοθετήθηκε 2014-11-13 στο Wayback Machine. άρθρο στον ιστότοπο WaterPoloNews.gr, 10 Νοεμβρίου 2014.

Εξωτερικοί σύνδεσμοι
--------------------

* Γ.Σ. Περιστερίου, επίσημος ιστότοπος ερασιτεχνικού συλλόγου.
* Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Υδατοσφαίρισης Ανδρών 2021-2022 |
| --- |
|  |
| Α' Όμιλος | 
* Π.Α.Ο.Κ.
* Α.Ε.Κ.
* Απόλλων Σμύρνης
* Άρης Θεσσαλονίκης
* Γλυφάδα
* Εθνικός Πειραιώς
* Ολυμπιακός Πειραιώς
* Παλαιό Φάληρο
 |  |
|  |
| Β' Όμιλος | 
* Βόλος
* Βουλιαγμένη
* Παναθηναϊκός
* Πανιώνιος Σμύρνης
* Περιστέρι
* Υδραϊκός
* Χανιά
* Χίος
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Υδατοσφαίρισης Γυναικών 2021-2022 |
| --- |
|  |
| 
* Άρης Θεσσαλονίκης
* Βόλος
* Ηλιούπολη
* Ιωνικός Νίκαιας
* Ολυμπιακός Αλίμου
* Ο.Φ.Η.
* Περιστέρι
* Χανιά
 |  |

 |